Margarita Jankauskaitė

Margarita Jankauskaitė (g. 1965 m. balandžio 5 d. Vilniuje) – Lietuvos visuomenės veikėja, akademikė, humanitarinių mokslų daktarė. Lygių galimybių, žmogaus teisių aktyvistė.

Išsilavinimas 

Baigusi Vilniaus Naujininkų vidurinę mokyklą Margarita Jankauskaitė įstojo į Vilniaus dailės akademiją, kur studijavo dailėtyrą ir dailės istoriją. 2002 metais Akademijoje apgynė humanitarinių mokslų srities menotyros krypties daktaro disertaciją tema „Moteriškojo tapatumo išraiškos šiuolaikinėje Lietuvos dailėje“ (mokslinė vadovė dr. Ingrida Korsakaitė),  mokslų daktarė.

Veikla 

Nuo 1992 metų dėsto įvairiose aukštosiose mokyklose – Vytauto Didžiojo universitete, Vilniaus universitete, Vilniaus dailės akademijoje, Europos humanitariniame universitete.

Nuo 2003 metų Lygių galimybių plėtros centro projektų ekspertė; kartu su kolegomis įgyvendina tarptautinius ir nacionalinius projektus, skirtus skatinti pagarbą įvairovei, socialinį dialogą, diskriminacijos prevenciją, kovoti su smurtu prie moteris, homofobija, ksenofobija, rasizmu.

Buvo 2012 metų Seimo rinkimų  kandidatė Lietuvos socialdemokratų partijos sąraše. 

Per 2014 metų Europos Parlamento rinkimus buvo įrašyta į Lietuvos socialdemokratų partijos rezervinį sąrašą.

Apdovanojimai 

2004 metais Margarita Jankauskaitė tapo Europos Komisijos kampanijos „Už įvairovę. Prieš diskriminavimą“ įvairovės ambasadore. Įvairovės ambasadorių veikla užtikrina nuolatinę tolerancijos sklaidą ir propaguoja lygių galimybių plėtrą visuomenėje. 

2011 metais Jungtinių Amerikos Valstijų ambasada jai įteikė kasmetinį „Drąsios moters“ apdovanojimą. Šis tarptautinis apdovanojimas yra kasmet skiriamas JAV Valstybės sekretorės p. Hillary Clinton moterims lyderėms už jų atsidavimą ir drąsą kovojant už moterų teises. 

2012 metais Margarita tapo viena iš dvylikos Europos lyčių lygybės instituto nominančių, pristatytų kalendoriuje „Moterys įkvepiančios Europą“.  Europos lyčių lygybės instituto leidžiamas kalendorius „Moterys įkvepiančios Europą“ („Women Inspiring Europe“) siekia pagerbti ir suteikti daugiau žinomumo pačioms ryškiausioms Europos moterims. Šios moterys savo ilgamete veikla prisideda prie lyčių lygių galimybių Europoje užtikrinimo, aktyviai kovoja su visomis diskriminacijos formomis ir savo veikla įkvėpia visus Europos piliečius tapti tolerantiškesniais. "Moteris turi du pasirinkimus: būti mazohiste arba būti feministe. Aš pasirinkau būti feministe", priimdama nominaciją sakė M. Jankauskaitė.

Publikacijos 
 Margarita Jankauskaitė, Eglė Šumskienė, Karilė Levickaitė, Visuomenės nuostatų kitimo ir diskriminacijos priežasčių tyrimo ir rezultatų analizė . Vilnius: Psichikos sveikatos perspektyvos, 2014;
 Discursive Struggles in Lithuania. Diversity vs Traditional Values, in Fiducia e Paura / Fear and Trust, A Curi di Paola de Cuzzani e Mirella Pasini, ISBN 88-903479-2-4, 2009, p. 137 – 148;
 Kultūrinis lyčių tapatybių formavimas, Lytiškumas: socialinai, kultūriniai ir sveikatos aspektai (red. A. Pavilionienė and E. Kuliešytė). Vilnius: Senoja, 2009;
Margarita Jankauskaitė, Virginija Aleksejune ir Vilana Pilinkaite. Galime keisti(s). Vilnius, Lygių galimybių pėltros centras, 2008;
 Lygybės retorika: Žiniasklaida ir (ne)stereotipinė lyčių reprezentacija. Vilnius: Lygių galimybių plėtros centras, 2008;
 Darbo santykių ir darbo aplinkos gerinimas. Vadovas darbdaviams.  Vilnius, 2007;
 Drąsa – kalbėti, aistra – gyventi. Vilnius: Lygių galimybių plėtros centras, 2007;
 Ocязание как трансгресия взгляда. Анализ жехского пластического языка на примере творчества литовских художниц, Гендер и трансгресия в визуальных иcкусcтвах. Сборник научных статей/ отв. ред. А.Р. Усманова – Вильнюс: ЕГУ; Москва: ООО „Вариант“, 2007, c. 75-85;
 Tёмный континент материнства: отчуждённость, отвращение, боль.... Сборник научных трудов/ отв. ред. А.Р. Усманова – Вильнюс: ЕГУ, 2007, c. 259-276;
 Moterų (ne)reprezentacija masinės kultūros vaizdiniuose, Sociologija: Mintis ir veiksmas, 2004/3, p. 52-64;
 Homophobia and the Academic Youth in Lithuania, Gender in Fostering of Social Dialogue. Abstracts of Second Baltic-Nordic Conference on Women’s Studies and Gender Research, 2003:21-22;
 Food, Gender and Representation, The Anthropology of East Europe Review: Central Europe, Eastern Europe and Eurasia. Special Issue: Food and Foodways in Post-Socialist Eurasia. 21.1 (2003): 73-77.

Rinktiniai straipsniai 
 Darbuotojai, kurių nenori darbdaviai: receptas, kaip išgyventi (Delfi.lt, 2014-11-24)
 Vyrai aplinką teršia labiau. Moterys seka jų pėdomis (Manoteises.lt, 2014-11-04)
 Margarita Jankauskaitė: diskriminacija darbe daro žalą ir šalies ekonomikai (15min.lt, 2014-09-23)
 Lyčių lygybės ekspertė: vaikus auginantys vyrai ir moterys gyvena skirtingus gyvenimus (Manoteises.lt, 2014-04-24)
 Margarita Jankauskaitė: Kodėl žavi tik Afrikos ir Azijos feministės? (15min.lt, 2013-11-05)
 Miesto pokalbiai: Margarita Jankauskaitė (Kaunožinios.lt, 2012-10-03)
 M.Jankauskaitė. Apsauga nuo smurto: Lietuva išradinėja dviratį  (DELFI.lt, 2011-08-08)
 M. Jankauskaitė: valstybė orientuojasi į patriarchalines normas (Balsas.lt 2011-03-08)
 Ar grįšime atgal prie puodų?  (Moteris.lt 2011-02-02)
 M. Jankauskaitė: tyrimas rodo, kad feministės – geresnės meilužės ir spalvingesnės asmenybės  (DELFI.lt, 2010-07-26)
 M. Jankauskaitė: mažėjantį gimstamumą lemia ne vertybės, o ekonomika (DELFI.lt, 2010-05-16)
 M. Jankauskaitė: ar Lietuvoje normaliai skamba „žmonės, kurie žindo kūdikį“? (DELFI.lt, 2009-09-06)
 Ko nori moterys (Balsas.lt 2008-03-08)
 Lietuvaitės parduodamos ir internetu  (Balsas.lt 2008-02-09)
 Margarita Jankauskaitė: Lietuvoje giliai tikima, kad vyras turi teisę kontroliuoti moterį  (15min.lt, 2008-01-18)
 M.Jankauskaitės Achilo kulnas  („Lietuvos žinių“ žurnalas „Gyvenimas gražus“, 2008-01-18)
 Mušti moterį – lietuviška pramoga?    (Balsas.lt 2007-08-02)
 Margarita Jankauskatė: Kai vyriškumas dominuoja, kiti lieka už borto  (Balsas.lt 2005-10-10)
 Margarita Jankauskaitė: „Metas keisti vyriškumo kriterijus“  (Vakarų ekspresas, 2004-06-19)

Šaltiniai 

Jankauskaitė, Magarita
Lietuvos dėstytojai